Aḥric amenzu Tabadut n tullist d umezruy-is “d tawsit n tsekla. Talɣa ines, d tawezlant. Tullist, temxallaf ɣef tmacahut, acku ayen i ɣef dtettawi yeqqen ɣer tudert n yal ass; maci am tmacahut, yeṭṭuqet umakun, d wayen ur nezmir ad d-yili di tilawt (am tteryel d uwaɣzen,atg). Rnu ɣer wannect-a, tullist, d tawsit yettilin s tira; ma yella d tamacahut d tawsit n timawit. Temxallaf diɣen tullist ɣef ungal: tullist,d aḍris wezzilen macci am uḍris n ungal. Di tullist, ur yettili ara aṭas n uglam d yiwenniten d yiwudam; sumata deg ungal i yettili wa-agi. Sumata, ur tettili ara yiwet n tullist i yiman-is deg udlis, tetteddu-d deg amud.”5